CELEX: 52013PC0488
Language: hr
Date: 2013-07-04
Title: Prijedlog UREDBE VIJEĆA o izmjeni Uredbe Vijeća (EU) br. 1258/2012 od 28. studenoga 2012. o raspodjeli mogućnosti ribolova prema Protokolu dogovorenom između Europske unije i Republike Madagaskara o utvrđivanju mogućnosti ribolova i financijskom doprinosu predviđenih Sporazumom o partnerstvu u ribarstvu između dviju stranaka koji je trenutačno na snazi

|
			
		
		
		52013PC0488
		
			Prijedlog UREDBE VIJEĆA o izmjeni Uredbe Vijeća (EU) br. 1258/2012 od 28. studenoga 2012. o raspodjeli mogućnosti ribolova prema Protokolu dogovorenom između Europske unije i Republike Madagaskara o utvrđivanju mogućnosti ribolova i financijskom doprinosu predviđenih Sporazumom o partnerstvu u ribarstvu između dviju stranaka koji je trenutačno na snazi /* COM/2013/0488 final - 2013/0228 (NLE) */
			
				
		
		
			
			   	OBRAZLOŽENJE
1.           KONTEKST PRIJEDLOGA
Europska komisija
na temelju je mandata koji joj je dodijelilo Vijeće[1] izvela pregovore s Republikom
Madagaskarom o obnovi Protokola uz Sporazum o partnerstvu u ribarstvu
između Europske zajednice i Republike Madagaskara. Nakon završetka
pregovora novi je Protokol parafiran 10. svibnja 2012. Novim se Protokolom
obuhvaća razdoblje od 2 godine počevši od 1. siječnja 2013.

Protokolom se posebice
predviđaju ribolovne mogućnosti za 34 plovila s površinskim
parangalom nosivosti od preko 100 BT i 22 plovila s površinskim parangalom
nosivosti od 100 BT ili manje.
Dio ulova plovila s parangalom su morski psi
koji su u okviru ribarstva svrstani među tune i srodne vrste te
obuhvaćeni mjerama koje je donijela Komisija za tunu u Indijskom oceanu
(IOTC).
Na temelju najnovijih mišljenja i preporuka
znanstvenog odbora IOTC-a i uzimajući u obzir izloženost te vrste morskih
pasa pritisku ribolova, stranke smatraju primjerenim da se na ribolovnom
području Madagaskara količina ulova tih vrsta ograniči
maksimalno na razinu zadnjih godina.
Stoga su stranke na zadnjem sastanku
Zajedničkog odbora osnovanog u okviru Sporazuma o ribarstvu utvrdile
maksimalnu količinu odobrenog ulova morskih pasa plovilima s parangalom
Europske unije u visini od 200 tona godišnje za razdoblje od dvije godine
počevši od 1. siječnja 2013. i time zamrznule ribolovni pritisak na
osnovi evidencije ulova flote Europske unije koju su utvrdile znanstvene
institucije Europske unije za razdoblje od 2007. do 2011.
Potrebno je stoga definirati način
raspodjele ovih mogućnosti ribolova među državama članicama.
Na temelju toga Komisija predlaže da
Vijeće donese sljedeću Uredbu.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
U okviru radne skupine Vijeća za
ribarstvo i u okviru tehničkih sastanaka obavljeno je savjetovanje s
državama članicama prije sastanka Zajedničkog odbora i usporedno s
njim. Na savjetovanjima je zaključeno da treba primijeniti stroža
ograničenja na ulov morskih pasa, između ostalog s pomoću
utvrđivanja ograničenja ulova u skladu s mjerama koje je donio IOTC. 
2013/0228 (NLE)
Prijedlog
UREDBE VIJEĆA
o izmjeni Uredbe Vijeća (EU) br.
1258/2012 od 28. studenoga 2012. o raspodjeli mogućnosti ribolova prema
Protokolu dogovorenom između Europske unije i Republike Madagaskara o
utvrđivanju mogućnosti ribolova i financijskom doprinosu
predviđenih Sporazumom o partnerstvu u ribarstvu između dviju
stranaka koji je trenutačno na snazi
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 3.,
uzimajući u obzir Uredbu Vijeća (EU)
br. 1258/2012 od 28. studenoga 2012. o raspodjeli mogućnosti ribolova
prema Protokolu dogovorenom između Europske unije i Republike Madagaskara
o utvrđivanju mogućnosti ribolova i financijskom doprinosu
predviđenih sporazumom o partnerstvu u ribarstvu između dviju
stranaka koji je trenutačno na snazi,
uzimajući u obzir prijedlog Europske
komisije,
budući da:
Vijeće je 15. studenoga 2007. donijelo
Uredbu (EZ) br. 31/2008 o sklapanju Sporazuma o partnerstvu u ribarstvu
između Europske zajednice i Republike Madagaskara (dalje u tekstu
„Sporazum o partnerstvu”). 
Dana 10. svibnja 2012. parafiran je novi
Protokol uz Sporazum o partnerstvu (dalje u tekstu „novi Protokol”). Novim se
Protokolom plovilima Unije odobravaju mogućnosti ribolova u vodama koje su
u području ribarstva pod suverenitetom ili jurisdikcijom Madagaskara. 
Vijeće je 28. studenoga 2012. donijelo
Odluku br. 826/2012/EU[2]
o potpisivanju i privremenoj primjeni novog Protokola. 
Zajednički odbor osnovan u skladu s
člankom 9. Sporazuma o partnerstvu na sastanku 26. rujna 2012.
proučio je pitanje ulova morskih pasa povezanog s ribolovom kojim upravlja
Komisija za tunu u Indijskom oceanu (IOTC). Gospodarenje tim vrstama morskih
pasa i njihovo očuvanje obuhvaćeni su Rezolucijom IOTC 05/05 i u
njezinu se okviru odobrava njihov ulov.
Na sastanku Zajedničkog odbora dvije su
se stranke na osnovi ribolovne evidencije plovila s parangalom kojima je
odobren ribolov u okviru prethodnog Protokola uz Sporazum o partnerstvu, za
razdoblje od 2007. do 2011. koju su potvrdili odgovarajući znanstveni
instituti, dogovorile da je primjereno ograničiti ulov morskih pasa za ta
plovila na maksimalno 200 tona godišnje za razdoblje od dvije godine
počevši od 1. siječnja 2013., te na taj način zamrznuti
ribolovni pritisak na fondove tih morskih pasa u skladu s preporukom koju je
izdao Znanstveni odbor IOTC-a.
Potrebno je uspostaviti način raspodjele
ulova morskih pasa među državama članicama za razdoblje primjene
Protokola koji je trenutačno na snazi izmjenom Uredbe Vijeća (EU)
br. 1258/2012 od 28. studenoga 2012. 
Državama članicama čijim je
plovilima odobren ribolov u okviru te Uredbe treba omogućiti potpunu ili
djelomičnu razmjenu mogućnosti ribolova koje im pripadaju u odnosu na
te morske pse. 
Uzimajući u obzir da je Protokol
privremeno na snazi počevši od 1. siječnja 2013., Uredbu treba
primjenjivati počevši od navedenog datuma,
DONIJELO JE OVU
UREDBU: 
Članak 1.
1. Članku 1. Uredbe Vijeća (EU) br. 1258/2012 dodaje se
stavak 1.a: 
„1.a      Mogućnosti ribolova morskih
pasa uhvaćenih u okviru ribolova kojim upravlja Komisija za tunu u
Indijskom oceanu (IOTC) za plovila s površinskim parangalom utvrđene su u
visini od 200 tona godišnje. Ta je količina raspodijeljena među
države članice kako je navedeno u sljedećoj tablici:
 || Država članica || tone 
 || Španjolska || 166 
 || Portugal || 27 
 || Francuska || 7 
 || Ukupno || 200 
”
Članak 2.
Ova Uredba stupa na snagu sljedećeg dana
od dana objave u Službenom listu Europske unije. 
Primjenjuje se od 1. siječnja 2013.
Ova je Uredba u
cijelosti obvezujuća i izravno se primjenjuje u svim državama
članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]               Mandat je donijelo Vijeće za opće poslove 24.
travnja 2012.  
[2]               SL L 361, 31.12.2012., str. 11.